Arbíl (mesto)

Arbíl  (v staroveku: Arbéla; iné názvy pozri nižšie) je hlavné mesto autonómnej oblasti Iracký Kurdistan a rovnomenného guvernorátu. Je štvrtým najväčším mestom v Iraku po Bagdade, Basre a Mosule. Je to aj veľmi významná archeologická lokalita.

V zozname UNESCO je zapísaný starobylý hrad (skupina budov s opevnením na pahorku) v strede mesta pod názvom Citadela v Arbíle .

 Názvy 
Názvy mesta sú:http://geonames.nga.mil/namesgaz/ Arbela in: Encyclopaedia Iranica http://www.iranicaonline.org/articles/arbela-assyrian-arbailu-old EBELING, E.  et al. (eds.): Reallexikon der Assyriologie und Vorderasiatischen Archäologie Erster Band, 1993, str. 141 a 231.Irbil. In: DONZEL, E. van et al. (eds.): The Encyclopaedia of Islam, volume IV, 1997, ISBN 90-04-05745-5. s. 76.Nazewnictwo geograficzne świata. Zeszyt 2. Bliski Wschód. dostupné online . s. 41.
 po arabsky: اربيل – v prepise zo spisovnej arabčiny Arbíl alebo (staršie) Irbíl, iné prepisy: Erbíl, Erbel, Erbil, Arbil, (v Encycl. of Islam:) Irbil
 po kurdsky: Hewlêr alebo Hawler alebo arabským písmom ھەولێر – Hewler
 po turecky (a po anglicky): Erbil
 po staroperzsky: Arbairá
 po grécky: Arbéla
 po sumersky: Urbilum, Urbiilum, Urbillum, Urbelum, Arbilum
 po asýrsky a babylonsky: Arba-Elu, Arbailu, Arba-ilu, Arba’ilu, Arbail

 Dejiny 
V roku 2010 v meste českí archeológovia našli najstarší dôkaz o osídlení Mezopotámie – nástroje staré 150 000 rokov . Mesto je aj jedno z najstarších neprerušovane osídlených miest na svete (trvalé osídlenie siaha podľa niektorých prameňov až do 6000 pred Kr.). Prvá písomná zmienka je v sumerčine z obdobia okolo 2000 pred Kr. V staroveku bolo mesto významným dopravným uzlom, centrom obchodu, kultúry a vzdelania. V roku 331 pred Kr. sa pri meste uskutočnila bitka pri Gaugaméle - významná bitka medzi Alexandrom Veľkým a Dareiom III., po ktorej sa Alexander stal vládcom Perzskej ríše. Neskôr sa v meste hlavným náboženstvom stal islam (ale ostalo aj centrom kresťanstva). Obyvateľmi sú najmä Kurdi. Od roku 1974 je strediskom Autonómnej oblasti Kurdistan.

 Referencie 

 Iné projekty 

 Externé odkazy 
 Arbela in: Encyclopaedia Iranica www.iranicaonline.org
 looklex.com 
 www.livius.org
 Turistický portál  ()

Kategória:Mestá v Iraku
Kategória:Archeologické lokality v Iraku